Seksualundervisning-Seksuel mangfoldighed-2.HF-2.G-1. modul 2025

Lavet af religionslærerne på Herlev Gymnasium & HF 

Opgaven:
*I det følgende vil I møde forskellige religiøse syn på seksualitet. Der er mange forskellige religiøse syn på sex, også internt i religionerne, og nu får I et indblik i nogle af dem.
Ved hver case skal I skrive 2 stikord om synet på sex.
Du kan arbejde alene eller i grupper.*

**Case 1: Hinduistisk munk fra Hare Krishna/ISKCON og seksualitet:**
*Der fortælles om sex, men der vises ikke seksuelle billeder.*



Uddrag fra <https://youtu.be/7eQrn5ecTGk?si=OKV4ctXDhXzD_QmU> Se fra 7.28 minutter og slut ved 9.31 minutter.

Synet på sex:
-
-

**Case 2: Kristne Julie og Sebastian på 22 og 23 år fra Indre Mission om seksualitet:**
*Der fortælles om sex, men der vises ikke seksuelle billeder.*


Uddrag fra <https://youtu.be/105n6OgvulY?si=j8QIKJacUhFL1c4B-> Se fra start og slut ved 3.50 minutter.

Synet på sex:
-
-

**Case 3: Brevkassen: Hvad siger Bibelen om sex og synd?[[1]](#footnote-1)**

**Til Bibelselskabet**
Jeg synes tit at menneskets synd opfattes som en seksuel handling og som at spise af den forbudte frugt, men Gud befalede dem at blive frugtbare og mangfoldige, hvorfor disse modsatrettede opfattelser?

Med venlig hilsen **Jeanette**

**\*\*\*\*\*\*\*\*\*\*\*\***

**Kære Jeanette**
Tak for dit spørgsmål!
Overordnet set er sex ikke forkert i Det Gamle Testamente. I skabelsesberetningen i Første [Mosebog kapitel 1,](https://www.bibelselskabet.dk/brugbibelen/bibelenonline/1_Mos/1) befaler Jahve, som Gud hedder i det Gamle Testamente, ganske rigtigt de netop skabte mennesker at blive ”frugtbare og talrige”, så de kan fylde hele jorden. Den opfordring gentager Jahve efter den store oversvømmelse i [Første Mosebog kapitel 9.](https://www.bibelselskabet.dk/brugbibelen/bibelenonline/1_Mos/9) Set i det perspektiv, er der ikke bare ikke noget forkert i at dyrke sex, næh, det er ligefrem en pligt, for uden sex ingen børn. (…)

Det Gamle Testamentes fokus på børn og frugtbarhed er ikke ensbetydende med, at sex ikke også kan og må være sjovt. Hvis man læser en tekst som [Højsangen,](https://www.bibelselskabet.dk/brugbibelen/bibelenonline/Hojs/1) hvor et elskende par skiftes til at henrykkes over hinandens kroppe, kan man ikke være i tvivl om, at sex og begær er vidunderligt og berusende – også i Det Gamle Testamente.

Men netop fordi sex er sjovt, er sex også til tider problematisk og farligt. (…) I de fortællende tekster sker det ganske ofte, at mænd kommer i vanskeligheder, fordi de begærer en kvinde, de ikke er gift med, eller som tekstens forfatter ikke mener, man *bør* gifte sig med. I [Dommerbogen kapitel 13-16](https://www.bibelselskabet.dk/brugbibelen/bibelenonline/Dom/13) kommer kraftkarlen Samson gang på gang i vanskeligheder, fordi han har en svaghed for smukke filisterkvinder, og både kong David og hans søn, Amnon, begår forfærdelige forbrydelser i [Anden Samuelsbog kapitel 11-13,](https://www.bibelselskabet.dk/brugbibelen/bibelenonline/2_Sam/11) fordi de har forelsket sig i en kvinde, de ikke har lov til at få. (…)

Forfatterne til Det Gamle Testamente er altså godt klar over, at sex både kan være farligt og fornøjeligt, og at det er en nødvendighed, hvis menneskeslægten skal videreføres (…)

**Venlig hilsen Anne Katrine Gudme**

Synet på sex:
-
-

**Case 4: Homoseksualitet i et indisk/tamilsk miljø- Brev fra 15-årig dreng til børnebrevkassen*[[2]](#footnote-2)***

 

Hej børnebrevkassen

Jeg er en dreng på 15, og har tamilsk/indiske forældre. De går meget op i omdømme, og at de har et godt omdømme fra det tamilsk/indiske samfund, som lever rundt omkring i DK. Der findes kun en seksualitet i det indiske miljø, og det er heteroseksualitet. I Indien er det ulovligt at være homoseksuel, og kan straffes med fængsel i op til 10 år. Og det er også et tabu, så man snakker ikke om andre seksualiteter.

Jeg har i lang tid vidst at jeg var tiltrukket af det samme køn, og kun det samme køn. Jeg kan ikke forestille mig at være sammen med en pige. Jeg bliver ved med at sige til mig selv, at det nok bare er en fase eller noget, men inderst inde ved jeg at det ikke er det.
Jeg har fortalt mine danske venner omkring mig, og de forstår det fuldt ud, de accepterer mig, og vil altid være der for mig. Men jeg ved ikke hvor længe jeg kan holde det hemmeligt for min familie, og om jeg skal springe ud, eller lade være.
Jeg har en tamilsk ven, som også er homoseksuel. Han sprang ud, og endte med at blive smidt ud hjemmefra. Han er dog økonomisk stabil selv, og har et arbejde o.s.v, men har derimod ingen kontakt til sin familie overhovedet.
Det kan jeg ikke leve med, da jeg elsker min familie, og de betyder meget for mig. Jeg kan slet ikke forestille mig et liv uden mine forældre og familie.
Mine forældre tror på hinduismen, men den religion siger intet om, at det er forbudt at være homoseksuel, men er åben for det.
Jeg er en anden person i skolen, og snakker ikke om hvordan jeg har det derhjemme, men er derimod glad, og frisk. Jeg føler det hjælper når man lader som om man har det godt, men det bliver bare værre og værre i længden.
Jeg ved virkelig ikke hvad jeg skal gøre, og det er noget der rammer mig hårdt, og det gør ondt at tænke på det i hverdagen. Nogle dage er jeg så ked af det, at jeg ikke kan tage i skole. Jeg er bange for dette kan føre ud i en form for depression, og det ønsker jeg heller ikke.

Håber I kan hjælpe. KH Mig Dreng, 15 år

Synet på sex:
-
-

**Case 5: Hindu om sex[[3]](#footnote-3)**

*Der fortælles om sex. Der vises et seksuelt billede i skulpturer.*



Sociale normer, som affødes af religion, bruges til at styre samfund. Men religion glider ud, mens samfundet tramper videre. Desværre er det et uløseligt problem.

I Indien, det land, som gav verden den unikke opfattelse af sex i Kamma Sutra, er sex tabu. I alle hindutempler er der billeder af forskellig udførelse af sex.

**Sex og bøn i hinduismen**

Selv i vores tilbedelse af Gud indgår sex, det ses i forholdet mellem Guden Krishna og hans 8 koner og 16.000 veninder. Hinduer tilbeder ham dagligt og beskriver hans seksuelle udfoldelser uden seksuelle fornemmelser.

I Indien kan man blive sat i fængsel, hvis man kysser på gaden, selvom man er gift. Da Richard Gere gav den indiske Miss World et kys på TV ved et velgørenheds show, blev der stor ballade med arrestordrer efter politianmeldelse mv.

**Hinduer giver plads til erotikken**

Sagen er, at man skal skelne mellem pornografi og erotik. Det er en hårfin forskel, der ikke kan ses med det blotte øje. Erotik har en plads i hinduismen. Hinduers gudsbegreb er unikt, og findes ikke i andre religioner. Vi opfatter alle levende væsner med en sjæl som en del af Gud. Vi er en del af Ham og Han er i os alle.

Det er naturligt at tilregne Ham de egenskaber, vi mennesker har - og for den sags skyld alle væsner har.

**Erotik er guddommeligt**

Erotik er en fundamental begivenhed for fornøjelse og for at vedligeholde generationerne. Den har en unik plads. Erotik i sin højeste form har et guddommeligt element i sig. Som den eneste religion giver hinduismen erotikken en naturlig plads, mens samfundets normer opfatter sex som pornografisk.

I erotik hviler alt i perfekt harmoni mellem begge køn, en organisk, biologisk ekstase som udfolder sig til dynamisk samspil mellem to personer. Når man kan opnå sådan en perfekt harmoni i livet, vil det føre til perfekt harmoni med Gud.

Det er den simple filosofiske livsanskuelse for erotik i hinduismen.

Synet på sex:
-
-

**Case 6: Muslimsk pige i Danmark spørger om seksualitet og får svar[[4]](#footnote-4)**



Hvad stiller man op, hvis man gerne vil være en god muslim, men tænker på sex konstant og er begyndt at elske at røre ved sig selv? Det var et af de spørgsmål, panelet fik i det nye radioprogram Geetisk Råd på P1 søndag.
En ung, muslimsk kvinde i 20’erne er netop kommet ud af et forhold til en mand, som hun ikke vil være sammen med længere. Hun er stadig jomfru, men sammen har de haft en del telefonsex, og nu kan hun ikke lade være med at tænke på, hvordan det er at have sex med ham – hvilket giver hende lyst til sex.

- Mit spørgsmål er: Hvad gør jeg, så jeg ikke er så sexfikseret konstant?
------

Ahmad Mahmoud, dansk-palæstinenser, der er maskinarbejder og forfatter til romanen ”Sort Land” om en opvækst i ghettoen, kan slet ikke se noget problem i kvindens tanker.

- Hvis jeg skal give min ærlige mening, skal hun bare nyde det. Det er sådan, vi mennesker er skabt. Det er en del af det at være mand eller dame, eller hvad man er, og hun skal ikke skamme sig over det.

Reyhan Yousefi, der er studerende med dansk-afghansk baggrund og administrator af Facebook-gruppen ”Alt om alt: Girls only”, hvor piger hjælper hinanden med at finde svar på alverdens spørgsmål, er enig.

- Altså, det er totalt normalt, det der. Vi mennesker kan ikke styre vores lyster. Alle kvinder tænker det der, vi snakker måske ikke om det, men hun skal ikke føle sig som et uhyre, bare fordi hun gør det, siger hun.

I brevet skriver kvinden, at hun er stadig er jomfru efterfulgt af et ”alhamdulilah”, der betyder ”gud ske tak og lov” på arabisk.

Så hvad siger imam Daniel Rezaei, der er panelets tredje medlem, til kvindens dilemma – er det syndigt ifølge islam at dagdrømme om sex og onanere?

- Tanken er ikke noget, der er forbudt i sig selv, særligt hvis det er en drøm, der er fuldkommen uden for ens egen kontrol. Hvis man laver bevidste handlinger, som for eksempel onani eller noget, så er det noget, som ikke er tilladt, siger han i Geetisk Råd.
(...)

Ahmad Mahmoud synes, at det er problematisk, at imamen på den ene side siger, at det er naturligt at have de lyster og så på den anden side siger, at det er syndigt.

Det er med til at tabuisere sex blandt muslimer, mener han.

- Det er jo faktisk derfor, at hun skriver ’alhamdulilah, jeg er stadig jomfru’. Fordi vi inden for den muslimske verden har det med at tabuisere det hele; udskamme enhver form for snak om sex eller handling om sex, siger han.

(...)

Geeti Amiri, der er vært på P1-programmet, er født i Afghanistan. Hun har selv følt, at hun har måttet kæmpe mod en kultur, der ikke gav hende frihed til at træffe egne valg.

Hun mener sagtens, at man kan være en god muslim og være seksuelt aktiv.

- Jeg er både muslim og seksuelt aktiv før ægteskabet. Hvorfor er det ikke muligt at gøre begge dele, hvorfor ikke opfordre til, at begge ting kan imødekommes som ung kvinde i dag?

Synet på sex:
-
-

**Case 7: Kosher-sex i jødedommen, Kabbalah**

*Der fortælles om sex, men der vises ikke seksuelle billeder.*

*Marion anvender ordet “Mitzva” flere gange; det betyder bud/ befaling.*

<https://youtu.be/WzFR9i6YodE?si=FtzV7Qz3CWUbm_BM>



Synet på sex:
-
-

**Case 8: Dansk imam: Islam og homoseksualitet kan godt forenes**

*Der fortælles om sex, men der vises ikke seksuelle billeder.*



Se hele klippet på <https://fb.watch/xjiQqyORn0/>

Synet på sex:
-
-

**Case 9: New Age-kristen: Energi-orgasme**

*Der fortælles om sex, og der vises seksuelle billeder.*



 <https://youtu.be/IkdwTuN0uMQ?si=nsVEHdlGMfi9j-u9>

Synet på sex:
-
-

1-X-2 om casene og forskellige religiøse syn på seksualitet

Den kan du/I lave undervejs eller efter at have læst/set casene.

|  |  |  |  |
| --- | --- | --- | --- |
| **Spørgsmål** | **1** | **X** | **2** |
| **Hvordan skal den hinduistiske munk fra Hare Krishna forholde sig til sex?****(case 1)** | Cølibat, fordi kroppens lyster skal dæmpes, så der i stedet fokuseres på den evige sjæl. | Onani er tilladt, men ikke samleje. | Sex er en måde at vise kærlighed til Guden Krishna, så sex skal dyrkes. |
| **Hvad mener de to kristne unge fra Indre Mission om sex?****(case 2)** | De skal leve i cølibat hele livet. Kvinden skal blive nonne og gå i kloster, og manden skal blive munk og gå i kloster. | Sex skal foregå i ægteskabet. | De dyrker sex udelukkende med det formål at få børn. |
| **Hvad mener Anna Katrine Gudme fra Bibelselskabet om sex?****(case 3)** | Ifølge Det gamle Testamente er sex både vigtigt og vidunderligt. Der er dog også tilfælde, hvor sex skal undgås. | Der står intet i Bibelen om sex. | Sex er IKKE vigtigt i følge Det gamle Testamente.  |
| **(case 4)** |  |  |  |
| **Erotik fører til perfekt harmoni med Gud (case 5)** | I hinduisme bliver erotik opfattet som porno. | I alle hindutempler er der billeder af forskellig udførelse af sex. | Erotik er i modstrid med den guddommelige opfattelse |
| **Hvilke svar får den muslimske pige, når hun spørger andre muslimer om sex og lyst før ægteskabet?(case 6)** | Svarene er helt ens. Alle fra panelet mener, at lyst og sex er en del af Guds skaberværk, og det skal nydes både før og i ægteskabet.“Det er sådan, vi mennesker er skabt.”, siger et enigt panel. | Geeti Amiri mener sagtens, at man kan være en god muslim og være seksuelt aktiv.“Jeg er både muslim og seksuelt aktiv før ægteskabet.” | Svarene er helt ens. Alle fra panelet er enige om, at sex er syndigt i islam. |
| **Hvad mener den unge, jødiske kvinde Marion om sex?** **(case 7)** | Sex er forbudt under sabbat, den jødiske, ugentlige hviledag. | Sex er en synd. | Sex er en del af Guds skaberværk. Det er både et religiøst bud og en glædelig oplevelse. |
| **Hvordan argumenterer imamen Naveed Baig for, at homoseksualitet er tilladt i islam?****(case 8)** | Baig siger, at der skal være plads til syndere i islam, og at homoseksualitet er en synd. | Baig siger, at alle mennesker er Adams børn og skal behandles humant og med ligeværd; det gælder også de homoseksuelle. | Baig siger, at myten om Lot og Sodoma og Gomorra ikke kan bruges som en ætiologisk myte til at afvise homoseksuelle. |
| **New Age-kristen: Energi-orgasme****(case 9)** | Energi-orgasmer er opnåelsen af orgasmiske tilstande uden kontakt med kønsdele - ved brug af energi.  | Man skal altid være to personer sammen for at opnå energi-orgasme. | Energi-orgasme er en synd. |

1. Uddrag fra [Brevkassen: Hvad siger Bibelen om sex og synd? | Bibelselskabet](https://www.bibelselskabet.dk/brevkassen-hvad-siger-bibelen-om-sex-og-synd) [↑](#footnote-ref-1)
2. Uddrag fra <https://bornetelefonen.dk/brevkasse/religion-og-kultur/homoseksuel-i-et-indisk-tamilsk-miljoe/> [↑](#footnote-ref-2)
3. https://www.religion.dk/synspunkt/hinduisme-erotik-f%C3%B8rer-til-perfekt-harmoni-med-gud [↑](#footnote-ref-3)
4. Uddrag fra [Brevkasse: Kan man være en god muslim og onanere? | Tro | DR](https://www.dr.dk/nyheder/kultur/tro/brevkasse-kan-man-vaere-en-god-muslim-og-onanere) [↑](#footnote-ref-4)